als_Latn dik_Latn sag_Latn
Written by administrator
Tuesday, 17 March 2015 21:22
Efekti Pep Guardiola ka bërë të vetën edhe te Bayerni i Mynihut, që pa trajnerin spanjoll nuk shquhej si një skuadër që e bazonte lojën e saj te zotërimi dhe qarkullimi i tepërt i topit. Stili i famshëm tika-taka që përdor Guardiola e ka shndërruar Bayernin në skuadrën e parë në kampionatet europiane që mban për më shumë kohë kontrollin e topit gjatë një ndeshjeje.
Në Bundesligë, kampionët e Gjermanisë gjatë këtij sezoni kanë një mesatare të mbajtjes së topit prej 71% më shumë se kushdo tjetër në Europë.
Menjëherë pas bavarezëve, pozicionohet Barcelona që në 27 takime të La Ligas e ka pasur kontrollin e topit për 70% të kohës. Në vendin e tretë, përsa i përket skuadrave që mbajnë më shumë kontrollin e topit ndodhet Paris Saint Germain. Kampionët e Francës, të cilët u mundun nga Bordeaux në sfidën e fundit të kampionatit gjatë këtij sezoni e kanë mbajtur topin për 64% të kohës. Është Roma skuadra e parë që përfaqëson Serinë A në këtë klasifikim special. Verdhekuqtë e Rudi Garcias pozicionohen në vendin e 4-t me një mesatare prej 62% të kontrollit të topit për ndeshje. Manchester United dhe Manchester City ndajnë vendin e 5-të dhe të 6-të me një mesatare prej 60% të qarkullimit të topit për ndeshje. 10-shja e parë e skuadrave që mbajnë për më shumë kohë kontrollin e topit kompletohet me Juventusin, Realin e Madridit, Interin dhe Olymique Marseille me nga 59% secila.
Calhanoglu: Krenar për interesimin e Barçës
Hakan Calhanoglu sëfundmi ka përfunduar në radarët e Barcelonës dhe ky fakt e mbush me krenari futbollistin turk të Bayer Leverkusen. 21-vjeçari ka shfaqur një formë të shkëlqyer që nga transferimi i tij në verë nga Hamburgu te Aspirinat për 14,5 milionë euro. Edhe pse menaxheri i Calhanoglu pak ditë më parë theksoi se, klienti i tij nuk po mendon të largohet nga Bayer Leverkusen, vetë futbollisti e pranon se, kur dëgjon në media që emri i tij përmendet si një përforcim i mundshëm i Barcelonës ndihet shumë mirë.
"Nuk ka asnjë ofertë zyrtare të Barcelonës në drejtimin tim, megjithatë jam ndierë krenar kur kam dëgjuar zërat për një transferim të mundshëm timin në "Camp Nou". Nëse do të ketë diçka konkrete më pas duhet të pyesni menaxherin tim, por unë aktualisht ndihem mirë te Bayer Leverkusen. Kam një sërë objektivash për të realizuar këtu dhe i pari është të eliminojmë Atleticon e Madridit nga Uefa Champions League".
Në vijim, Calhanoglu foli edhe për të ardhmen e tij në kombëtaren turke. Ai sëfundmi nuk është grumbulluar nga trajneri Fatih Terim, pasi përpara disa muajsh vendosi të mos bashkohej me kombëtaren, nëse pjesë e skuadrës do të vazhdonin të ishin Gokhan Tore dhe Omer Toprak, dy futbollistë që i kishin bërë një shaka të hidhur Calhanoglu-së duke i drejtuar atij një pistoletë në fytyrë gjatë një grumbullimi të kombëtares. Gjithsesi 21-vjeçari ka bërë prapakthehu dhe është gati të ndihmojë Turqinë, nëse do të thirret sërish në aksion nga Fatih Terim. "Terim ishte në BayArena për të më ndjekur në ndeshjen ndaj Atleticos së Madridit. Kam biseduar me të sëfundmi dhe shumë shpejt mund të jem sërish pjesë e kombëtares. Më mungon përfaqësuesja, pasi dua të vazhdoj të luaj për Turqinë. Nëse Terim do të më grumbullojë do të jap gjithçka në fushë ndaj Holandës në 28 mars".
eng_Latn eng_Latn als_Latn als_Latn als_Latn als_Latn als_Latn als_Latn als_Latn